JY LEES NOU Diaan, Milan, Cindy en hul kleingoed
Party van ons is gelukkig genoeg om 'n aspirant-fotograaf as familielid of as vriend te hê. Só kry jy dikwels informele en oulike foto’s van jou gesin. Maar baie mense verkies ’n professionele fotosessie vir amptelike gesinsfoto’s.
Ons deel graag ’n paar bekendes se foto’s.
Voormalige Mej. Suid-Afrika Cindy Nell is in Maart saam met haar kinders, Ethan Keith Roberts (5) en Aenea Nell Roberts (3), by hul huis in Kampsbaai afgeneem.
“Die liefde vir jou kinders is net iets wat jy kan verstaan as jy self kinders het. Dis byna 'n hartbrekende liefde. Jy sal vir hierdie kind doodgaan. As my kinders lag of iets ouliks doen, is dit die gelukkigste wat ek al in my hele lewe gevoel het,” vertel Cindy aan Fanie Cronjé.
- Foto geneem deur Vanessa Correia, www.meninamay.weebly.com FOTO: Vanessa Correia by Menina & May
Diaan Lawrenson en haar dogter, Olivia Rose, is afgeneem deur Donovan Roets van Donovan Roets Photography in Pretoria. Die foto's is vir die ontwerper Kobus Rautenbach van Kobus Rautenbach Couture geneem.
“Olivia is die slimste, mees eksentrieke meisie wat ek ken. Sy is wys en snaaks en haar empatie met mense en menswees ken geen einde nie. Ek het meer oor myself en die diepte van liefde geleer in die laaste 6 jaar as enige jare voor dit. Sy het my hart weer sag gemaak. Olivia en Thomas is my anker. Dit is my voorreg en eer om haar ma te wees,” sê Diaan aan Fanie. FOTO: Donovan Roets Photography FOTO: Donovan Roets Photography
"James het van geboorte af my hart gesteel! Selfs toe ek swanger was, was ek totaal en al verlief op hierdie klein mensie. Hy laat my voel dat die lewe ’n doel het. En dis om die mannetjie te sien grootword en ontwikkel,” sê sy aan Fanie. FOTO: Verskaf
Aktrise Milan Murray en Lua, toe 6 maande, afgeneem deur Francois Booysens by sy ateljee in Johannesburg in April 2009.
“Ek wens vir my kinders ’n wêreld waarin hulle sonder diskriminasie kan wees net wie hulle wil,” vertel Milan. FOTO: Francois Booysens
Drie generasies: Suzette van der Merwe saam met haar ma, Jeanne, en haar dogter, Skye. Die foto's is in 2014 deur die fotograaf Kevin Mark Pass in Johannesburg afgeneem.
"Om ’n kind groot te maak besef jy hoe belangrik geduld is. Jou kinders en gesin is nou grootste prioriteit! Ek weet nie wanneer laas ek ’n pedikuur gehad het nie."